Բայց նրանք սովորական հուսալքված ու ամեն ինչից դժգոհ մարդիկ չէին: Նրանց մի մասը փայտեր ու փշալարեր կտրելու գործիք ուներ: Ուրիշ ինչպես կարելի էր ծառի ճյուղերով և ձեռքի գործիքներով «զինված» մարդկանց սպառնալիքների առջև բարձր պահել երկրի միջազգային հեղինակությունը, եթե ոչ ջրցան մեքենաների, պայթուցիկ փաթեթների և ծանր ռետինե մահակների օգնությանը դիմելով: Փա՜ռք Սբ. Գրիգոր Լուսավորչին, Հայաստանի արժանապատվությունը պաշտպանելու համար գտնվեցին ուժեր. դրանք զսպամարտիկներն էին, որոնք ջրի շիթերով վերացրին ազգային անվտանգությանն ուղղված սպառնալիքները և մաքրեցին փողոցները փայտերով ու փշալար կտրող գործիքներով զինված այդ հրոսակներից, որոնցից ոչ մի լավ բան հնարավոր չէ ակնկալել: